**GEOGRAFIŠKAI NUO ELEKTROS ENERGIJOS VARTOJIMO VIETŲ NUTOLUSIOS SAULĖS ŠVIESOS ENERGIJOS ELEKTRINĖS DALIES NUOMOS PIRKIMO-PARDAVIMO SUTARTIS**

2026 m.\_\_\_\_\_\_\_ NR.DPR-\_/2026

|  |  |  |  |
| --- | --- | --- | --- |
| **Sutarties pavadinimas** | **Geografiškai nuo elektros energijos vartojimo vietų nutolusios saulės šviesos energijos elektrinės dalies nuoma** | | |
| **Sutarties data** | 2026- | **Sutarties numeris** | DPR- |

|  |  |  |
| --- | --- | --- |
| **1. SUTARTIES ŠALYS** | | |
| **1.1. Pirkėjas** | 1.1.1. Pavadinimas | **UAB „Utenos vandenys“** |
| 1.1.2. Juridinio asmens kodas | 183633981 |
| 1.1.3. Adresas | Vandenų g. 1, Naujasodžio km., Utenos raj. |
| 1.1.4. PVM mokėtojo kodas | LT836339811 |
| 1.1.5. Atsiskaitomoji sąskaita |  |
| 1.1.6. Bankas, banko kodas |  |
| 1.1.7. Telefonas | +370 389 65110 |
| 1.1.8. El. paštas | info@utenosvandenys.lt |
| 1.1.9. Šalies atstovas | Direktorius |
| 1.1.10. Atstovavimo pagrindas | Įstatai |
| **1.2. Tiekėjas** | 1.2.1. Pavadinimas |  |
| 1.2.2. Juridinio asmens kodas |  |
| 1.2.3. Adresas |  |
| 1.2.4. PVM mokėtojo kodas |  |
| 1.2.5. Atsiskaitomoji sąskaita |  |
| 1.2.6. Bankas, banko kodas |  |
| 1.2.7. Telefonas |  |
| 1.2.8. El. paštas |  |
| 1.2.9. Šalies atstovas |  |
| 1.2.10. Atstovavimo pagrindas |  |

|  |  |  |  |  |
| --- | --- | --- | --- | --- |
| **2. ATSAKINGI ASMENYS** | | | | |
| **2.1. Pirkėjo kontaktiniai asmenys, atsakingi už Sutarties vykdymą, Prekių priėmimą, Sąskaitų per informacinę sistemą SABIS priėmimą** | | | Vyr. energetikas Romualdas Stundžia <įrašyti> | |
| **2.2. Tiekėjo kontaktiniai asmenys, atsakingi už Sutarties vykdymą** | | | (nurodyti padalinį / skyrių, pareigas, vardą, pavardę, tel., el. paštą) | |
| **3. SUTARTIES SĄVOKOS** | | | | |
| **3.1. Sutarties sąvokos** | | | 3.1.1.**Ataskaitinis laikotarpis** – 1 (vienas) kalendorinis mėnuo, tai atsiskaitymo laikotarpis, kuriuo remiantis Tiekėjas išrašo PVM sąskaitas-faktūras.  3.1.2.**Geografiškai nuo elektros energijos vartojimo vietų nutolusios saulės šviesos energijos elektrinė (Elektrinė)** – Tiekėjo įrengtas ir nuosavybės teise valdomas saulės šviesos energijos modulių ir jų generuojamai galiai priskirtų technologinių įrenginių objektas, kuriam keliami techniniai ir kiti reikalavimai/parametrai nurodyti Sutarties priede „Techninė specifikacija“, o techniniai ir kiti duomenys nurodyti Sutarties priede „Tiekėjo pasiūlymas“.  3.1.3.**Elektrinės nuoma** – Elektrinės perleidimas Pirkėjui valdyti ir naudotis jos gaminama ir tiekiama elektros energija Sutartyje nustatytomis sąlygomis Sutartyje nurodytam laikotarpiui.  3.1.4.**Elektrinės aptarnavimo bei priežiūros paslaugos** – paslaugos, užtikrinančios tinkamą Elektrinės ir jos įrenginių veikimą ir apimančios Elektrinės ir jos įrenginių eksploatavimą ir techninę priežiūrą, stebėsenos sistemą, Elektrinės ir jos įrenginių draudimą visam Elektrinės nuomos terminui, apsaugą, administracines išlaidas, Elektrinės savo reikmėms sunaudotos elektros energijos sąnaudų mokesčius, žemės bei 3.nekilnojamojo turto mokesčius, nenumatytus atvejus ir kitus darbus, užtikrinančius tinkamą Elektrinės ir jos įrenginių veikimą.  3.1.5.**Elektros energijos vartojimo vietos** – Sutarties priede „Techninė specifikacija“ nurodyti Pirkėjo valdomi objektai, kuriuose Pirkėjas savo reikmėms ir ūkio poreikiams tenkinti vartos Elektrinėje pagamintą elektros energiją.  3.1.6.**kWp** – pikinė Saulės elektrinės modulių galia prie standartizuotų bandymų sąlygų, išreikšta kilovatais.  3.1.7.**MWp** – pikinė Saulės elektrinės modulių galia prie standartizuotų bandymų sąlygų, išreikšta megavatais.  3.1.8. **Nuomos mokestis** – Sutartyje nustatyto dydžio ir Sutartyje nustatyta tvarka Pirkėjo Tiekėjui mokamas periodinis fiksuotos kainos mokestis už Elektrinės nuomą ir su ja susijusias Elektrinės aptarnavimo bei priežiūros paslaugas.  3.1.9. **Pirkėjas** – juridinis asmuo, šios Sutarties pagrindu iš Tiekėjo nuomojantis Elektrinę ir gaunantis su nuoma susijusias Elektrinės aptarnavimo bei priežiūros paslaugas.  3.1.10. **Pirkimo sąlygos** – Pirkėjo vykdytų viešojo pirkimo procedūrų metu pateiktų dokumentų visuma, kuriais vadovaujantis Tiekėjas pateikė pasiūlymą.  3.1.11. **Priėmimo-perdavimo aktas** – Tiekėjo ir Pirkėjo pasirašomas dokumentas, kuriuo Tiekėjas Pirkėjui Sutartyje nustatyta tvarka perduoda teisę valdyti Elektrinę ir naudotis jos gaminama elektros energija Sutartyje nustatytu laikotarpiu.  3.1.12. **Tiekėjas** – asmuo, šios Sutarties pagrindu Pirkėjui nuomojantis Elektrinę ir teikiantis Pirkėjui su nuoma susijusias Elektrinės aptarnavimo bei priežiūros paslaugas.  3.1.13. **Saulės parkas** – saulės šviesos energijos elektrinių parkas, kuriame yra Tiekėjo įrengta ir Pirkėjui Sutartyje nustatyta tvarka ir sąlygomis nuomojama Elektrinė (jeigu taikoma).  3.1.14. **Skaitiklis** – elektros energijos skirstomųjų tinklų operatoriaus Elektros energijos vartojimo vietoje įrengiamas automatizuotos elektros apskaitos prietaisas.  3.1.15. **Subtiekėjas** – Tiekėjo pasiūlyme, šioje Sutartyje nurodytas juridinis arba fizinis asmuo, kuris pagal galiojantį tarpusavio sandorį su Tiekėju, Tiekėjo pasitelkiamas Sutarties ar konkrečios jos dalies, ar atskirų funkcijų pagal Sutartį vykdymui.  3.1.16. **Sutartis** – ši Pirkėjo ir Tiekėjo sudaryta pirkimo-pardavimo sutartis su visais jos priedais, pakeitimais ar papildymais.  3.1.17. **Šalis** – Pirkėjas arba Tiekėjas, kiekvienas atskirai.  1.1.18. **Šalys** – Pirkėjas ir Tiekėjas abu kartu.  3.1.19. **Ūkio subjektas, kurio pajėgumais remiamasi** – Tiekėjo Sutarties vykdymui pasitelkiamas trečiasis asmuo, kurio kvalifikacija Tiekėjas remiasi, kad atitiktų pirkimo dokumentuose nustatytus kvalifikacijos reikalavimus. | |
| **4. SUTARTIES DALYKAS** | | | | |
| **4.1. Sutarties dalykas** | | | 4.1.1. Sutarties objektas yra Elektrinės dalies nuoma ir su ja susijusios Elektrinės aptarnavimo bei priežiūros paslaugos, apimančios:  4.1.2. Elektrinės, gaminančios ir tiekiančios elektros energiją Pirkėjui, nuomą. Techniniai ir kiti reikalavimai/parametrai Elektrinei bei elektros energijos vartojimo vietos nurodyti Sutarties priede Nr. 1 „Techninė specifikacija“. Techniniai ir kiti Elektrinės duomenys nurodyti Sutarties priede Nr. 2 „Tiekėjo pasiūlymas“. Elektrinė ir visa jos įranga iki Elektrinės Priėmimo – perdavimo akto pasirašymo turi būti nauja (nenaudota). Laikoma, kad Elektrinė atitinka šį reikalavimą, jei ji Tiekėjo nuomojama pirmąjį kartą ir eksploatuojama ne ilgiau kaip 12mėnesių ir (arba) yra Saulės parke, kuris eksploatuojamas ne ilgiau kaip 12 mėnesių (t. y. nuo leidimo gaminti datos praėjo ne daugiau nei 12 mėn.).  3.1.3. Elektrinės aptarnavimo bei priežiūros paslaugas, užtikrinančias tinkamą Elektrinės ir jos įrenginių veikimą Sutarties nustatyta tvarka ir sąlygomis. Elektrinės aptarnavimo bei priežiūros paslaugos apima Elektrinės ir jos įrenginių eksploatavimą ir techninę priežiūrą, stebėsenos sistemą, Elektrinės ir jos įrenginių draudimą visam nuomos terminui, administracines išlaidas, apsaugą, Elektrinės savo reikmėms sunaudotos elektros energijos sąnaudų mokesčius, žemės bei nekilnojamojo turto mokesčius, nenumatytus atvejus ir kitus darbus, užtikrinančius tinkamą Elektrinės ir jos įrenginių veikimą.  4.2.Tiekėjas įsipareigoja Sutartyje nustatytu terminu Pirkėjui išnuomoti Elektrinę ir teikti Pirkėjui Sutartyje nurodytas su nuoma susijusias Elektrinės aptarnavimo bei priežiūros paslaugas, o Pirkėjas įsipareigoja už Elektrinės nuomą ir su ja susijusias teikiamas Elektrinės aptarnavimo bei priežiūros paslaugas mokėti Tiekėjui Sutartyje nustatyto dydžio periodinį fiksuotos kainos mokestį Sutartyje nustatyta tvarka. | |
| **4.2. Pirkimo pavadinimas ir numeris** | | |  | |
| **4.3. Informacija apie Europos Sąjungos lėšomis finansuojamą projektą arba kitą projektą** | | | Netaikoma | |
| **5. PREKIŲ PRISTATYMO TERMINAI IR PREKIŲ PERDAVIMO - PRIĖMIMO TVARKA** | | | | |
| **5.1. Prekių pristatymo terminas, kai Prekės pristatomos vienu kartu** | | | 5.1.1. Nuomos terminas – 5 (penkerių) metų (60 mėnesių) laikotarpis, skaičiuojamas nuo Priėmimo – perdavimo akto, kuriuo perduodama teisė valdyti Elektrinę ir naudotis jos gaminama elektros energija, pasirašymo dienos. Priėmimo – perdavimo aktas Pirkėjui turi būti pateiktas pasirašyti ne vėliau kaip 2026 m. kovo 30 d. (imtinai). Esant nenumatytoms, nuo Tiekėjo nepriklausančioms aplinkybėms Pirkėjui ir Tiekėjui raštu išreiškus tam sutikimą, minėtas terminas gali būti pratęstas vieną kartą ir ne ilgiau kaip 30 (trisdešimt) kalendorinių dienų laikotarpiui.  5.1.2. Priėmimo – perdavimo akto pasirašymo metu Tiekėjas privalo turėti Valstybinės energetikos reguliavimo tarybos (toliau – VERT) išduotą leidimą gaminti elektros energiją 1,32 MWp ar didesnei galiai ir jį su Priėmimo – perdavimo aktu pateikti Pirkėjui. | |
| **6. SUTARTIES KAINA IR ATSISKAITYMO TVARKA** | | | | |
| **6.1. Sutarčiai taikomas kainos apskaičiavimo būdas** | | | Fiksuotos kainos kainodara | |
| **6.2. Pradinės Sutarties vertė ir Sutarties kaina, kai taikoma fiksuotos kainos kainodara** | | | Pradinės Sutarties vertė yra (nurodyti sumą skaičiais) Eur, (nurodyti sumą žodžiais) be pridėtinės vertės mokesčio (toliau – PVM).  PVM sudaro (nurodyti sumą skaičiais) Eur, (nurodyti sumą žodžiais).  Sutarties kaina yra (nurodyti sumą skaičiais) Eur, (nurodyti sumą žodžiais) Eur su PVM.  Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, apskaičiuotai sudauginus maksimalų Prekių kiekį iš Tiekėjo pasiūlyto įkainio be PVM. Pirkėjas perka Prekes pagal poreikį Sutartyje arba jos priede Nr. 2 (Pasiūlymas) nurodytais įkainiais, neviršijant jame nurodyto Prekių maksimalaus kiekio. | |
| **6.3. Sutarties kainos / įkainių perskaičiavimas taikant peržiūros taisykles** | | | Sutarties kaina ir nuomos mokestis bus perskaičiuojami:  6.3.1. dėl PVM tarifo pasikeitimo;  6.3.2. netaikoma;  6.3.3. dėl kainų lygio pokyčio;  6.3.4. netaikoma | |
| **6.3.1. Sutarties kainos / įkainių peržiūra dėl PVM tarifo pasikeitimo** | | | Perskaičiuota Prekių kaina įforminami Susitarimu ir turi būti taikomi  nuo naujo PVM įvedimo datos (nepriklausomai nuo to, kada  pasirašytas Susitarimas). | |
| **6.3.2.** **Sutarties kainos / įkainių peržiūra dėl kitų mokesčių, lemiančių Prekių kainos / įkainių pokytį, pasikeitimo** | | | Netaikoma | |
| **6.3.3. Sutarties kainos / įkainių peržiūra dėl kainų lygio pokyčio** | | | 6.3.3.1. Bet kuri Sutarties šalis Sutarties galiojimo metu turi teisę inicijuoti Sutarties kainos ir nuomos mokesčio peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų papunktį įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.3.3.6 papunktyje, viršija 5 (penkis) procentus. Sutarties kainos peržiūra atliekama ne rečiau kaip kas 6 (šeši) mėnesiai.  6.3.3.2. Sutarties kaina ir nuomos mokestis peržiūrimi tik tai Sutarties daliai, kuri nėra išpirkta, t. y., Prekėms, kurios nėra priimtos ir apmokėtos. Vėlesnė Sutarties kainos peržiūra negali apimti laikotarpio, už kurį jau buvo atlikta peržiūra.  6.3.3.3. Jeigu Prekių tiekimas vėluoja dėl Tiekėjo kaltės, uždelstų pristatyti Prekių kaina nėra perskaičiuojami dėl kainų lygio kilimo (gali būti mažinami, tačiau negali būti didinami).  3.3.4. Atlikdamos Sutarties kainos peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis arba kitų oficialių šaltinių duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.  6.3.3.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties kainą, perskaičiuotą Pradinės Sutarties vertę.  6.3.3.6. Nauja Sutarties kaina apskaičiuojami pagal žemiau pateiktą formulę:  kur a – kaina (Eur be PVM)) (jei peržiūra jau buvo atlikta, tai po paskutinio perskaičiavimo)  a1 – perskaičiuota (pakeista) kaina (Eur be PVM)  k – pagal vartotojų kainų indeksą apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:  , (proc.) kur  Indnaujausias – kreipimosi dėl kainos peržiūros išsiuntimo kitai šaliai dieną paskelbtas naujausias vartojimo prekių ir paslaugų indeksas.  Indpradžia – laikotarpio pradžios datos (mėnesio) vartojimo prekių ir paslaugų indeksas.  Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.  6.3.3.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas kaina „a1“ suapvalinama iki dviejų skaitmenų po kablelio.  6.3.3.8. Šalis, siekianti Sutarties kainos peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Prekių sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.  6.3.3.9. Susitarimas turi būti sudarytas per 10 (dešimt) d. d. nuo Šalies pateikto tinkamo prašymo perskaičiuoti Sutarties kainą gavimo dienos.  6.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal PĮ nuostatas. | |
| **6.4. Atsiskaitymo su Tiekėju terminas ir tvarka** | | | Tiekėjas už ataskaitinį nuomos laikotarpį per sąskaitų administravimo bendrąją informacinę sistemą (SABIS) Pirkėjui pateikia PVM sąskaitą faktūrą, o Pirkėjas ją apmoka per 30 kalendorinių dienų nuo jos gavimo. Kitomis priemonėmis Tiekėjo pateikiamos PVM sąskaitos faktūros nebus priimamos ir apmokamos.  Mokesčiai už elektros tiekimą bei naudojimosi tinklais paslaugą, elektros energijos kaupimo tinkluose tvarka bei sąlygos bei kiti elektros tiekimo ir (ar) skirstymo klausimai yra reglamentuojami atskiromis Pirkėjo su elektros energijos tiekėju ir (ar) skirstomųjų tinklų operatoriumi sudarytomis sutartimis ar vadovaujantis jų veiklą reglamentuojančiais teisės aktais. | |
| **7. KOKYBĖ IR GARANTINIAI ĮSIPAREIGOJIMAI** | | | | |
| **7.1. Garantinis terminas** | | | Nurodyta Sutarties priede Nr. 1 „Techninė specifikacija“ 4.1 punkte | |
| **7.2. Garantinė priežiūra** | | | Nurodyta Sutarties priede Nr. 1 „Techninė specifikacija“ 2 ir 3.5 punkte | |
| **8. SUTARTIES VYKDYMUI PASITELKIAMI SUBTIEKĖJAI** | | | | |
| **8.1. Sutarties vykdymui pasitelkiami subtiekėjai ir (ar) specialistai** | | | Sutarties vykdymui subtiekėjai ir (ar) specialistai nepasitelkiami.  arba  Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. [...] „Sutarties vykdymui pasitelkiami subtiekėjai ir (ar) specialistai“. | |
| **9. PIRKĖJO PAREIGOS** | | | | |
| **9.1. Pirkėjo įsipareigojimai** | | | 9.1.1. Sutartyje numatyta tvarka ir terminais mokėti nuomos mokestį;  9.1.2.pasirašyti Priėmimo-perdavimo aktą ne vėliau kaip per2 (dvi) darbo dienas nuo jo pateikimo Pirkėjui dienos;  9.1.3.naudotis Elektrine pagal Sutartį ir tiesioginę Elektrinės paskirtį –elektros energijos generavimui;  5.1.4.neatlikti bet kokių veiksmų, kurie galėtų pakenkti tinkamam Elektrinės veikimui;  9.1.5.valdyti ir naudotis Elektrine atsižvelgiant į kitų Saulės parke esančių saulės šviesos energijos elektrinių savininkų ir (ar) naudotojų teisėtus interesus (jeigu Elektrinė yra Saulės parko dalis);  9.1.6.pateikti Tiekėjui visus jo prašomus dokumentus, reikalingus tinkamam Šalių įsipareigojimų, kylančių iš šios Sutarties, vykdymui.  9.2.Elektrinei pagaminus energijos kiekį, kuris Pirkėjui ataskaitiniu laikotarpiu yra per didelis, Pirkėjas neturi teisės stabdyti Elektrinės darbo. Pirkėjo nesuvartota elektros energija yra Pirkėjo nuosavybė.  9.3.Pirkėjas turi teisę gauti informaciją iš Tiekėjo apie Sutarties vykdymą, atliekamą Elektrinės aptarnavimą ir techninę priežiūrą. | |
| **10. TIEKĖJO TEISĖS IR PAREIGOS** | | | | |
| **10.1. Tiekėjo įsipareigojimai** | | | 10.1.1. Sutartyje nustatytam terminui Pirkėjui išnuomoti Elektrinę ir teikti jos aptarnavimo bei priežiūros paslaugas;  10.1.2. ne vėliau kaip 2026 m. kovo 30 d. (imtinai) pateikti Pirkėjui pasirašyti Elektrinės Priėmimo – perdavimo aktą bei pateikti VERT išduotą leidimą gaminti elektros energiją (panaudojant Elektrinę). Tuo atveju, kai Elektrinė yra Saulės parko dalis, Elektrinės Priėmimo – perdavimo akte turi būti nurodyti nuomojamai Elektrinei priklausančių saulės šviesos energijos modulių numeriai, atitinkami moduliai pažymėti brėžinyje ir pažymėtos atitinkamus modulius aptarnaujančių įrenginių vietos (pavyzdžiui, keitikliai, transformatoriai ir pan.).  10.1.3.užtikrinti Elektrinės pagaminamą elektros energijos kiekį esant vidutiniam metiniam saulės apšvitos intensyvumui **1041 kWh/m2/metus**. Pirmaisiais Elektrinės veikimo metais, skaičiuojant nuo perdavimo – priėmimo akto pasirašymo datos, pagaminamas elektros energijos kiekis turi siekti **1650 kWh/kWp,** o kiekvienais vėlesniais metais užtikrinamas pagaminamas elektros energijos kiekis gali mažėti iki 0,7 (septynių dešimtųjų) procento. | |
| **10.2. Nuomos laikotarpiu Tiekėjas įsipareigoja** | | | 10.2.1.ne rečiau kaip 1 (vieną) kartą per kalendorinius metus atlikti reguliarią Elektrinės bei jos įrenginių patikrą ir įvertinti tiek bendrą Elektrinės, tiek mechaninį Elektrinėje esančios įrangos funkcionalumą, Elektrinės saugumą užtikrinančios įrangos funkcionavimą, fiksuoti matomus įrangos pažeidimus, patamsėjimus ir pan. Atliktos patikros rezultatai, užfiksuoti patikros akte, per protingą laiką nuo patikros atlikimo turi būti pateikti Pirkėjui.  10.2.2. užtikrinti nuotolinę Elektrinės stebėsenos sistemą su nemokama internetine prieiga. Stebėsenos sistema turi suteikti galimybę stebėti Elektrinės darbą ir pagaminamos elektros energijos kiekį.  10.2.3. užtikrinti Elektrinės, įskaitant joje esančių įrenginių, veikimą ir techninę priežiūrą. Įvykus avarijai ar sutrikimui, Tiekėjas įsipareigoja nedelsiant informuoti apie tai Pirkėją ir greičiausiai techniškai įmanomu laiku atstatyti Elektrinės ir joje esančių įrenginių veikimą.  10.2.4.apdrausti Elektrinę ir jos įrenginius ir užtikrinti, kad toks draudimas nepertraukiamai galiotų visą Elektrinės nuomos terminą: (i) turto draudimu (nuo gaisro, sprogimo, žaibo trenkimo, vagystės ir gamtinių jėgų, naudos gavėju nurodant Tiekėją); (ii) Tiekėjo civilinę atsakomybę nuo rizikų, susijusių su nuoma ir su ja susijusių paslaugų teikimu. Visos su draudimu susijusios išlaidos yra įskaitomos į nuomos mokestį.  10.2.5. teikti kitas paslaugas, būtinas Elektrinės ir jos įrenginių eksploatavimui ir priežiūrai. | |
| **10.3. Tiekėjo teisės** | | | 10.3.1.Pirkėjo raštišku sutikimu keisti, tobulinti (keisti įrenginius tais pačiais arba geresnės kokybės įrenginiais) Elektrinę, siekiant užtikrinti arba padidinti Pirkėjui Elektrinės generuojamą energijos kiekį. Atlikus šiame punkte nurodytus veiksmus, nuomos mokestis nekeičiamas.  10.3.2. keisti Sutartyje nurodytus Ūkio subjektus, kurių pajėgumais Tiekėjas remiasi kvalifikacijai pagrįsti, Subtiekėjus, specialistus Sutarties 13.2 punkte nustatyta tvarka. | |
| **11. ŠALIŲ ATSAKOMYBĖ** | | | | |
| **11.1. Pirkėjui taikomos netesybos už mokėjimų pagal Sutartį vėlavimą** | | | Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo perduotas kokybiškas Prekes per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną. | |
| **11.2. Tiekėjui taikomos netesybos už mokėjimų pagal Sutartį vėlavimą** | | | 11.2.1.Tiekėjui nepateikus Pirkėjui pasirašyti Priėmimo–perdavimo akto ir neperdavus Pirkėjui Elektrinės Sutartyje 5.1.1 punkte nustatytu terminu, Tiekėjas įsipareigoja mokėti Pirkėjui baudą, kurios dydis – 3 (trys) procentai nuo bendros Sutarties vertės be PVM.  11.2.2. Jeigu yra nepasiekta Sutarties 10.1.3 punkte nustatyto pagaminti elektros kiekio per ataskaitinius metus reikšmė, pirmaisiais ir vėlesniais metais Tiekėjas moka Pirkėjui baudą, kuri apskaičiuojama tokia tvarka:  11.2.2.1. pirmaisiais metais:  11.2.2.1.1. jeigu elektros energijos (kWh/metus) pagaminama ne mažiau kaip 95 procentai nuo Sutarties 10.1.3 punkte nurodyto kiekio – Tiekėjui bauda netaikoma;  11.2.2.1.2. jeigu elektros energijos (kWh/metus) pagaminama mažiau kaip 95 procentai, bet ne mažiau kaip 80 procentų nuo Sutarties 6.1.3 punkte nurodyto kiekio – Tiekėjui taikoma 10 (dešimt) procentų bauda nuo bendros Sutarties vertės be PVM;  11.2.2.1.3. jeigu elektros energijos (kWh/metus) pagaminama mažiau kaip 80 procentų, bet ne mažiau kaip 65 procentai nuo Sutarties 10.1.3 punkte nurodyto kiekio – Tiekėjui taikoma 20 (dvidešimt) procentų bauda nuo bendros Sutarties vertės be PVM;  11.2.2.1.4. jeigu elektros energijos (kWh/metus) pagaminama mažiau kaip 65 procentai, bet ne mažiau kaip 50 procentų nuo Sutarties 10.1.3 punkte nurodyto kiekio – Tiekėjui taikoma 30 (trisdešimt) procentų bauda nuo bendros Sutarties vertės be PVM;  11.2.2.1.5. jeigu elektros energijos (kWh/metus) pagaminama mažiau kaip 50 procentų nuo Sutarties 10.1.3 punkte nurodyto kiekio – tai laikoma esminiu Sutarties pažeidimu, už kurį nustatoma bendro Sutarties vertės be PVM dydžio bauda.  11.2.2.2. antraisiais ir vėlesniais metais – jei per antrus ir vėlesnius metus Elektrinės pagamintos elektros energijos kiekis yra mažesnis negu nurodytas 10.1.3 punkte (įvertinus galimą energijos kiekio mažėjimo procentą), Tiekėjas kiekvienais metais sumoka baudą, kuri lygi trūkstamo elektros kiekio, kurio Pirkėjas negavo lyginant su Tiekėjo įsipareigotu kiekiu, ir elektros tarifo, kurį moka Pirkėjas, sandaugai. Pirkėjo perkamos elektros energijos tarifu laikomas tarifas, galiojęs baudos skaičiavimo metu.  *Pastaba: Tuo atveju, jei pagal Lietuvos hidrometeorologijos tarnybos duomenis\* ataskaitiniams metams bendroji saulės spinduliuotė nesiekia skaičiuojamųjų metų bendrosios saulės spinduliuotės rodiklio, ir yra daugiau kaip 5 procentai mažesnė už šį skaičių, tai būtų pripažįstama aplinkybe, leidžiančia tiekėjo įsipareigotą pagaminti elektros energijos kiekį mažinti procentine dalimi sumažėjusiai saulės spinduliuotei.*  *\*Tiekėjas privalo pateikti Lietuvos hidrometeorologijos tarnybos surašytą dokumentą, pagrindžiantį faktą, kad ataskaitiniams metams bendroji saulės spinduliuotė nesiekia pirkimo dokumentuose nustatyto vidutinio metinio saulės apšvitos intensyvumo rodiklio.*  11.2.2.3. Bauda Tiekėjui nebus taikoma tais atvejais, jeigu mažiau energijos nei kad numatyta Sutartyje buvo pagaminta ne dėl Tiekėjo kaltės, t. y. Elektrinė arba jos dalis ilgą laiką negalėjo veikti dėl elektros tinklų atjungimo, stichinių nelaimių, nenugalimos jėgos aplinkybių ar trečiųjų asmenų veiklos ar transformatorinių pastočių gedimų.  11.2.3. Šios Sutarties pagrindu Šalies privalomos mokėti netesybos (delspinigiai ir (ar) baudos) turi būti sumokėtos per 10 (dešimt) kalendorinių dienų nuo joms apmokėti išrašytos sąskaitos – faktūros ar kito dokumento, kuriame pateikiamas reikalavimas sumokėti netesybas (delspinigius ir (ar) baudas), gavimo dienos.  11.2.4. Šalys pareiškia, kad šioje Sutartyje nustatytos netesybos (delspinigiai ir (ar) baudos) yra laikomos teisingomis bei protingo dydžio ir sutinka, kad jos nebūtų mažinamos, nepriklausomai nuo to, ar dalis prievolės yra įvykdyta. Šalys taip pat pripažįsta, kad minėtų netesybų dydis yra laikomas minimalia neginčijama nukentėjusiosios Šalies patirtų nuostolių suma, kurią kita Šalis turi kompensuoti nukentėjusiajai Šaliai dėl Sutarties pažeidimo (nesilaikymo), nereikalaujant nuostolių dydį patvirtinančių įrodymų.  11.2.5.Delspinigių ir baudų sumokėjimas neatleidžia Šalių nuo įsipareigojimų vykdymo ar pažeidimų pašalinimo.  11.2.6. Šalis nėra atleidžiama nuo atsakomybės, jei jos įsipareigojimų nevykdymui turėjo įtakos jos pačios, jos ūkio subjektų, kurių pajėgumais remiamasi, subtiekėjų, tą Šalį tiesiogiai ar netiesiogiai valdančių ar jos valdomų subjektų, taip pat jų darbuotojų, valdymo organų ar jų narių sprendimai, veiksmai ar neveikimas. | |
| **12. NENUGALIMA JĖGA (FORCE MAJEURE)** | | | | |
| **10.1. Nenugalimos jėgos aplinkybės** | | | 12.1. Atsakomybė pagal Sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:  12.1.1. dėl nenugalimos jėgos (force majeure) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo” patvirtintų taisyklių nuostatos;  12.1.2. dėl Europos Sąjungos valstybių veiksmų – kai prievolę pagal Sutartį įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.  12.2. Šalis, prašanti ją atleisti nuo atsakomybės, privalo pranešti kitai Šaliai apie nenugalimos jėgos aplinkybes nedelsiant, bet ne vėliau kaip per 5 (penkias) dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Šalis taip pat turi pateikti kitai Šaliai atitinkamą pranešimą, kai išnyksta įsipareigojimų nevykdymo pagrindas.  12.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.  12.4. Jeigu nenugalimos jėgos (force majeure) aplinkybės tęsiasi ilgiau negu 1 (vieną) mėnesį nuo pranešimo apie jas gavimo dienos, bet kuri Šalis gali nutraukti Sutartį apie tai pranešusi kitai šaliai prieš 5 (penkias) darbo dienas. Nenugalima jėga nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles, arba skolininkas pažeidžia savo prievoles kontrahentams. | |
| **13.** **TIEKĖJAS IR KITI SUTARTIES VYKDYMUI PASITELKIAMI ASMENYS** | | | | |
| **13.1. Kvalifikacija ir kiti Tiekėjo pasiūlymu prisiimti įsipareigojimai** | | 13.1.1. Tiekėjas atsako už tai, kad visą Sutarties vykdymo laikotarpį Tiekėjas būtų kompetentingas, patikimas ir pajėgus (įskaitant ūkio subjektų, kurių pajėgumais remiasi Tiekėjas, pajėgumus) įvykdyti Sutarties reikalavimus:  13.1.1.1. turėtų teisę verstis ta veikla, kuri yra reikalinga Sutarčiai įvykdyti. Pirkėjui pareikalavus, Tiekėjas turi pateikti dokumentus, įrodančius, kad Sutartį vykdo tik tokią teisę turintys asmenys;  13.1.1.2. atitiktų tiekėjų kvalifikacijai pirkimo dokumentuose nustatytus reikalavimus bei neturėtų pirkimo dokumentuose nustatytų pašalinimo pagrindų;  13.1.1.3. laikytųsi Tiekėjo pasiūlyme nurodytų įsipareigojimų, įskaitant, bet neapsiribojant – atitiktų pasiūlyme nurodytų kokybinių kriterijų reikšmes ir parametrus.  13.1.1.4. atitiktų nacionalinio saugumo interesus bei nebūtų registruotas (nuolat gyvenantis ar turintis pilietybę) nepatikimomis laikomose valstybėse ar teritorijose, jei tokie reikalavimai buvo numatyti pirkimo dokumentuose.  13.1.2. Tuo atveju, kai Tiekėjas yra jungtinės veiklos sutarties pagrindu veikianti tiekėjų grupė, jos nariai Pirkėjui už Sutarties vykdymą atsako solidariai. Jeigu Tiekėjas remiasi ūkio subjektų pajėgumais, siekdamas atitikti finansinio ir ekonominio pajėgumo reikalavimus, Tiekėjas su tokiais ūkio subjektais už Sutarties vykdymą atsako solidariai (jeigu to buvo reikalaujama pirkimo dokumentuose).  13.1.3. Tiekėjas taip pat atsako už tai, kad Tiekėjas, Sutartį tiesiogiai vykdantys subtiekėjai ir specialistai atitiktų jiems įstatymų bei kitų teisės aktų ir (arba) pirkimo dokumentų nustatytus profesinės kvalifikacijos ir kitus reikalavimus bei turėtų teisę verstis ta veikla, kuriai jie pasitelkiami. | | |
| **13.2. Subtiekėjų bei specialistų pasitelkimas ir keitimas** | | 13.2.1. Tiekėjas įsipareigoja užtikrinti, kad Sutartį vykdys pirkime pasiūlyti ir kvalifikacijos bei kitus pirkimo dokumentuose nustatytus reikalavimus atitinkantys subtiekėjai ir (ar) specialistai. Šių asmenų veiksmai vykdant Sutartį Tiekėjui sukelia tokias pačias pasekmes ir atsakomybę, kaip jo paties veiksmai. Tiekėjas atsako už savo subtiekėjų ir specialistų veiksmus ar neveikimą.  13.2.2. Sutarties vykdymui pasitelkiami subtiekėjai ir (ar) specialistai (jeigu tokie pasitelkiami) nurodomi Sutarties 8.1 punkte;  13.2.3. Tiekėjas gali keisti ir (ar) pasitelkti subtiekėjus ir (ar) specialistus šiame Sutarties poskyryje nustatytais atvejais ir tvarka.  13.2.4. Naujas subtiekėjas ar specialistas gali pradėti vykdyti jiems Tiekėjo pavestus įsipareigojimus pagal Sutartį ne anksčiau, nei bus pasirašytas Susitarimas.  13.2.5. Jei Tiekėjas pasitelkia naują subtiekėją arba pakeičia esamą subtiekėją ir (ar) specialistą, negavęs Pirkėjo raštiško sutikimo, arba sutartinius įsipareigojimus pagal Sutartį vykdo subtiekėjai ir (ar) specialistai, neatitinkantys pirkimo dokumentuose nustatytų kvalifikacijos reikalavimų, reikalavimų dėl pašalinimo pagrindų nebuvimo, atitikties nacionalinio saugumo interesams bei reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose, Tiekėjas pagal Pirkėjo reikalavimą moka Pirkėjui 1000 eurų dydžio baudą už kiekvieną pažeidimo atvejį.  13.2.6. Tiekėjas turi teisę Sutarties vykdymui pasitelkti naujus, Sutartyje nenurodytus subtiekėjus, kurių pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti.  13.2.7. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui pranešti tuo metu žinomų subtiekėjų, kurių pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti, pavadinimus, juridinio asmens kodą, kontaktinius duomenis, jų atstovus.  13.2.8. Tiekėjas, bet kuriuo Sutarties vykdymo metu, subtiekėjus, kurių pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti, gali keisti savo nuožiūra.  13.2.9. Tiekėjas, bet kuriuo Sutarties vykdymo metu, ne vėliau nei prieš 5 (penkias) darbo dienas iki numatomo naujo subtiekėjo, kurio pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti, pasitelkimo ir (arba) keitimo apie tai privalo informuoti Pirkėją. Pirkėjas (jeigu buvo taikoma pirkimo dokumentuose) turi patikrinti, ar nėra subtiekėjo pašalinimo pagrindų ir subtiekėjo atitiktį nacionalinio saugumo interesams ir reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose. Jeigu subtiekėjo padėtis neatitinka bent vieno iš nurodytų reikalavimų, Pirkėjas reikalauja pakeisti šį subtiekėją reikalavimus atitinkančiu subtiekėju. Pirkėjas per 5 (penkias) darbo dienas raštu informuoja Tiekėją apie sutikimą pasitelkti ir (ar) keisti naują subtiekėją, kurio pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.  13.2.10. Subtiekėjai, kurių pajėgumais Tiekėjas rėmėsi, kad atitiktų pirkimo dokumentuose nustatytus kvalifikacijos reikalavimus, gali būti keičiami tik šiais atvejais:  13.2.10.1. kai subtiekėjui iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar kai įstatymuose ir kituose teisės aktuose nustatyta tvarka susidaro analogiška situacija;  13.2.10.2. kai subtiekėjas dėl objektyvių priežasčių (pavyzdžiui, subtiekėjui atsisakius dalyvauti Sutarties vykdyme, nutrūkus teisiniams santykiams su Tiekėju ir pan.) nebegali vykdyti visų ar dalies Sutartyje numatytų įsipareigojimų;  13.2.10.3. Tiekėjas ar subtiekėjas privalo pakeisti subtiekėją, jei paaiškėja, kad jis neatitinka jam pirkimo dokumentuose keliamų reikalavimų.  13.2.11.  Tiekėjo (ar subtiekėjų) specialistai, vykdantys Sutartį, gali būti keičiami šiais atvejais:  13.2.11.1. Tiekėjo iniciatyva dėl objektyvių priežasčių (pavyzdžiui, atostogų, ligos, nutrūkus darbo santykiams ir pan.), pateikus duomenis apie numatomą naujai skirti specialistą bei jo kvalifikaciją ir atitiktį kitiems pirkimo dokumentuose keliamiems reikalavimams patvirtinančius dokumentus;  13.2.11.2. Pirkėjo iniciatyva, jei Pirkėjas turi pagrįstų įtarimų, kad Tiekėjo Sutarties vykdymui paskirtas specialistas nekompetentingas vykdyti nustatytas pareigas;  13.2.11.3. Tiekėjas ar subtiekėjas privalo pakeisti specialistą, jei paaiškėja, kad jis neatitinka jam pirkimo dokumentuose keliamų reikalavimų.  13.2.12. Naujas specialistas ir (ar) subtiekėjas Tiekėjo prašymo pakeisti specialistą ir (ar) subtiekėją pateikimo metu turi atitikti pirkimo dokumentuose specialistui ir (ar) subtiekėjui keliamus reikalavimus ir Tiekėjo pasiūlyme nurodytas Kokybinių kriterijų reikšmes.  13.2.13. Tiekėjas privalo ne vėliau nei prieš 5 (penkias) darbo dienas iki numatomo subtiekėjo, kurio pajėgumais Tiekėjas rėmėsi, kad atitiktų pirkimo dokumentuose nustatytus kvalifikacijos reikalavimus, ir (ar) specialisto keitimo pateikti Pirkėjui šiuos dokumentus:  13.2.13.1. argumentuotą rašytinį prašymą pakeisti subtiekėją ir (ar) specialistą, paaiškinant keitimo aplinkybę. Pirkėjas pasilieka teisę paprašyti įrodymų, pagrindžiančių keitimo aplinkybę;  13.2.13.2. naujo subtiekėjo ir (ar) specialisto kvalifikaciją, atitiktį Kokybiniams kriterijams (jei taikoma), reikalaujamiems kokybės vadybos sistemos ir (arba) aplinkos apsaugos vadybos sistemos standartams (jei taikoma), pašalinimo pagrindų nebuvimą ir atitiktį nacionalinio saugumo interesams bei reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose (jei taikoma) įrodančius dokumentus pagal Sutarties reikalavimus.  3.2.14. Pirkėjas, gavęs Tiekėjo prašymą su kitais Sutartyje nurodytais dokumentais, per 5 (penkias) darbo dienas įvertina keitimo galimybę ir raštu informuoja Tiekėją apie sutikimą pakeisti subtiekėją, kurio pajėgumais Tiekėjas rėmėsi, kad atitiktų pirkimo dokumentuose nustatytus kvalifikacijos reikalavimus, ir (ar) specialistą. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi. | | |
| **13.3. Jungtinės veiklos partnerių keitimas** | | 13.3.1. Tiekėjas, vykdantis Sutartį kaip tiekėjų grupė, veikianti jungtinės veiklos sutarties pagrindu, turi teisę atsisakyti jungtinės veiklos partnerio (toliau – Partneris), jei dėl objektyvių ir pagrįstų aplinkybių Partneris nebegali vykdyti Sutarties, įskaitant, bet neapsiribojant atvejais, kai Partneris neatitinka PĮ ar kitų teisės aktų nuostatų, kelia grėsmę nacionaliniam saugumui, Partneriui pritaikytos tarptautinės sankcijos kaip jos suprantamos Lietuvos Respublikos tarptautinių sankcijų įstatyme (toliau – Sankcijų įstatymas), Partnerio sunki finansinė būklė, lemianti Sutarties nevykdymą ir (ar) atsisakymą ją vykdyti ar atsirado kitos nenumatytos objektyvios priežastys, lemiančios Partnerio pasitraukimą iš jungtinės veiklos sutarties.  13.3.2. Tiekėjas, vykdantis Sutartį kaip tiekėjų grupė, turi teisę pakeisti Partnerį, jei dėl reorganizavimo, restruktūrizavimo ar bankroto procedūrų, pradinio Partnerio teises ir pareigas visiškai arba iš dalies perima kitas Partneris. Toks Partnerio pakeitimas negali lemti kitų esminių Sutarties pakeitimų ir taip negali būti siekiama išvengti PĮ ir kitų teisės aktų taikymo.  13.3.3. Tiekėjas privalo ne vėliau nei prieš 10 (dešimt) darbo dienų iki numatomo Partnerio keitimo arba atsisakymo pateikti Pirkėjui šiuos dokumentus:  13.3.3.1. argumentuotą prašymą pakeisti Tiekėjo sudėtį ir įrodymus, pagrindžiančius bent vieną Partnerio atsisakymo ar keitimo aplinkybę, nurodytą Sutartyje;  13.3.3.2. naujos jungtinės veiklos sutarties ar esamos jungtinės veiklos sutarties pakeitimo projektą, kuriame, jeigu Partneris pasitraukia, turi būti nurodyta, kad pasitraukiančiojo Partnerio įsipareigojimus visa apimtimi perima pasiliekantysis Partneris ir (ar) naujai pasitelktas Partneris;  13.3.3.3. pasiliekančiojo ar naujai pasitelkiamo Partnerio kvalifikaciją patvirtinančius dokumentus. Visais atvejais pasiliekančiojo Partnerio ar naujai pasitelkto Partnerio kvalifikacija turi būti ne žemesnė nei pasitraukiančiojo Partnerio (atitinkanti pirkimo dokumentuose nustatytus kvalifikacijos reikalavimus, kuriuos atitiko pasitraukiantysis Partneris, ir atitinkanti pasitraukiančiojo Partnerio pasiūlyme nurodytą specialistų kvalifikaciją ir kitas sąlygas pirkimo dokumentuose nustatytiems Kokybiniams kriterijams pagrįsti (jei taikoma). Jei pasitelkiamas naujas Partneris, taip pat, vadovaujantis pirkimo dokumentuose nurodytais reikalavimais, pateikiami dokumentai, pagrindžiantys pasitelkiamo Partnerio pašalinimo pagrindų nebuvimą ir atitiktį nacionalinio saugumo interesams bei reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose (jei taikoma).  13.3.4. Pirkėjas, gavęs Tiekėjo prašymą su kitais Sutartyje nurodytais dokumentais, per 10 (dešimt) darbo dienų įvertina keitimo galimybes ir raštu informuoja Tiekėją apie sutikimą arba apie nesutikimą atsisakyti ar pakeisti Partnerį. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi. Prieš Susitarimo pasirašymą, Pirkėjui pateikiama naujos jungtinės veiklos sutarties ar esamos jungtinės veiklos sutarties pakeitimo kopija arba nuorašas. | | |
| **13.4. Susitarimai dėl tiesioginio atsiskaitymo su subtiekėjais** | | 13.4.1. Subtiekėjams pageidaujant, Pirkėjas su jais atsiskaitys tiesiogiai. Pirkėjas numato tiesioginio atsiskaitymo galimybę su Sutartyje nurodytais subtiekėjais tokiomis sąlygomis ir tvarka:  13.4.1.1. sudarius Sutartį, Tiekėjas ne vėliau negu Sutartis pradedama vykdyti, įsipareigoja Pirkėjui raštu pateikti tuo metu žinomų subtiekėjų pavadinimus, atstovus ir jų kontaktinius duomenis. Pirkėjas taip pat reikalauja, kad Tiekėjas informuotų apie minėtos informacijos pasikeitimus beinaujų subtiekėjų pasitelkimą visu Sutarties vykdymo metu;  13.4.1.2. Pirkėjas ne vėliau kaip per 3 (tris) darbo dienas nuo 13.4.1.1 papunktyje nurodytos informacijos gavimo dienos raštu informuoja subtiekėjus apie tiesioginio atsiskaitymo galimybę;  13.4.1.3. subtiekėjas, norėdamas pasinaudoti tokia galimybe, raštu pateikia prašymą Pirkėjui. Kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Pirkėjo, Tiekėjo ir šio subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į Sutartyje ir subtiekimo sutartyje nustatytus reikalavimus;  13.4.1.4. tiesioginio atsiskaitymo su subtiekėjais galimybė nekeičia Tiekėjo atsakomybės dėl Sutarties įvykdymo. | | |
| **14. SUTARTIES NUTRAUKIMAS** | | | | |
| **14.1. Sutarties nutraukimo pagrindai** | | 14.1.Sutartis gali būti nutraukiama raštišku Šalių susitarimu.  14.2.Sutartis gali būti neteismine tvarka Tiekėjo iniciatyva vienašališkai nutraukta šiais atvejais:  14.2.1.tik dėl svarbių priežasčių, kurios negali priklausyti nuo Tiekėjo valios – įspėjus raštu Pirkėją ne vėliau kaip prieš 30 (trisdešimt) kalendorinių dienų iki numatomo nutraukimo. Tokiu atveju Tiekėjas privalo visiškai atlyginti Pirkėjo patirtus tiesioginius nuostolius;  14.2.2. jeigu Pirkėjas iš esmės pažeidžia Sutartį – įspėjus raštu Pirkėją ne vėliau kaip prieš 14 (keturiolika) kalendorinių dienų iki numatomo nutraukimo. Esminiu Sutarties pažeidimu laikomi atvejai numatyti Lietuvos Respublikos civilinio kodekso 6.217 straipsnio 2 dalyje;  14.2.3. Sutartis gali būti neteismine tvarka Pirkėjo iniciatyva vienašališkai nutraukta šiais atvejais: esant Lietuvos Respublikos Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 98 straipsnio 1 dalyje nurodytiems pagrindams;  14.2.4. dėl esminio Sutarties pažeidimo. Esminiu Sutarties pažeidimu laikomi atvejai numatyti Lietuvos Respublikos civilinio kodekso 6.217 straipsnio 2 dalyje, taip pat šie atvejai:  14.2.4.1. kai Tiekėjas daugiau kaip 14 (keturiolika) kalendorinių dienų nuo Sutartyje nustatyto termino pabaigos Tiekėjui nepateikė Pirkėjui pasirašyti Elektrinės priėmimo – perdavimo akto ir neperdavė Pirkėjui Elektrinės;  14.2.4.2. jei dėl aplinkybių, už kurias neatsako Pirkėjas, Elektrinė pasidaro netinkama naudoti pagal tiesioginę paskirtį;  14.2.4.3. kai Pirkėjas patiria nuostolius dėl to, kad Tiekėjas Sutartyje nustatytą esminę sąlygą vykdo su dideliais arba nuolatiniais trūkumais;  14.2.4.4. kai Tiekėjas per Pirkėjo nustatytą protingą terminą nepašalina teikiamų su nuoma susijusių Elektrinės aptarnavimo bei priežiūros paslaugų trūkumų;  14.2.4.5. kai Tiekėjo ar jo pasirinkto Ūkio subjekto, kurio pajėgumais remiamasi, Subtiekėjo ar specialisto kvalifikacija nebeatitinka Sutartyje ir (ar) pirkimo dokumentuose nurodytų minimalių kvalifikacinių reikalavimų ir šie neatitikimai nebuvo ištaisyti per 14 (keturiolika) dienų nuo kvalifikacijos tapimo neatitinkančia dienos ir (ar) Tiekėjas netenka teisės verstis Sutartyje nurodyta veikla;  14.2.4.6. kai Tiekėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;  14.2.4.7. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui.  14.3. Kai Sutartis nutraukiama Sutarties sąlygų 14.2.3 punkte nurodytais pagrindais, Pirkėjas apie Sutarties nutraukimą privalo raštu pranešti Tiekėjui prieš 14 (keturiolika) kalendorinių dienų. | | |
| **15. APLINKOSAUGINIAI IR SOCIALINIAI KRITERIJAI** | | | | |
| **15.1. Aplinkosauginių kriterijų nustatymo teisinis pagrindas** | Pirkimas laikomas žaliuoju, kadangi vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1–508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (aktualios redakcijos) 4.4.4.2 papunkčio reikalavimais „prekei pagaminti, tiekti ir (ar) naudoti, paslaugai teikti ar darbams atlikti sunaudojama mažiau elektros energijos ir (ar) naudojama energija iš atsinaujinančių energijos išteklių. Perkantysis subjektas taip pat šiuo pirkimu siekia, kad įsigyjant Prekes būtų daroma kuo mažesnė įtaka klimato kaitai, aplinkos taršai, atliekų susidarymui, gamtos išteklių naudojimui, ekosistemų ir jų paslaugų būklei ir (ar) kitam neigiamam poveikiui aplinkai ir siekia užtikrinti, kad įstatymuose įtvirtintais, LR Vyriausybės ar jos įgaliotos institucijos nustatytais atvejais ir tvarka būtų taikomi atsinaujinančių išteklių ir (ar) energijos naudojimo, energijos vartojimo efektyvumo ir aplinkos apsaugos reikalavimai ir (ar) kriterijai. | | | |
| **16. KITOS NUOSTATOS** | | | | |
|  | 16.1. Sutartis įsigalioja nuo 2026 m. balandžio 1 d. ir galioja 61 mėnesį ( 60 mėnesių – nuomos laikotarpis, 1 mėn. skirtas galutiniams atsiskaitymams įvykdyti).  16.2. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.  16.3. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.  16.4. Ši Sutartis gali būti pasirašoma rašytine forma 2 (dviem) egzemplioriais, turinčiais vienodą teisinę galią, arba panaudojant telekomunikacijų galinius įrenginius pasirašant dokumentą elektroniniu parašu (ar kitais skaitmeninio identifikavimo būdais).  16.5. Sutarties sąlygos Sutarties galiojimo laikotarpiu gali būti keičiamos Sutartyje nurodytais atvejais, taip pat atvejais, nustatytais Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnyje. | | | |
| **17. SUTARTIES PRIEDAI** | | | | |
| **17.1. Priedas Nr. 1** | **Techninė specifikacija** | | | |
| **17.2. Priedas Nr. 2** | **Tiekėjo pasiūlymas** | | | |
| **16. ŠALIŲ ATSTOVŲ PARAŠAI** | | | | |
| **PIRKĖJAS** | | | | **TIEKĖJAS** |
| (nurodomos atstovo pareigos, vardas, pavardė) | | | | (nurodomos atstovo pareigos, vardas, pavardė) |
| **(parašas)** | | | | **(parašas)** |