Pirkimo sąlygų 6 priedas „Pasiūlymo forma“

## TECHNINĖ SPECIFIKACIJA

## GEOGRAFIŠKAI NUO ELEKTROS ENERGIJOS VARTOJIMO VIETŲ NUTOLUSIOS SAULĖS ŠVIESOS ENERGIJOS ELEKTRINĖS DALIES NUOMA

1. **Pirkimo objektas** – geografiškai nuo elektros energijos vartojimo vietų nutolusios saulės šviesos energijos elektrinės dalies (toliau – NSE) nuoma.

**2. Pirkimo objekto apibūdinimas** – perkama NSE nuoma, įskaitant aptarnavimą ir priežiūrą. NSE aptarnavimo bei priežiūros paslaugos turi apimti NSE ir jos įrenginių eksploatavimą ir techninę priežiūrą, NSE ir jos įrenginių draudimą visam nuomos terminui, administracines išlaidas, turto valdymą, apsaugą, NSE savo reikmėms sunaudotos elektros energijos sąnaudų mokesčius, žemės bei nekilnojamojo turto mokesčius, nenumatytus atvejus ir kitus darbus, užtikrinančius tinkamą NSE ir jos įrenginių veikimą.

**3. Bendrieji reikalavimai:**

3.1. Nuomojama NSE, kaip saulės šviesos energijos modulių ir jų generuojamai galiai priskirtų technologinių įrenginių objektas, turi būti įrengta ant tiekėjo teisėtu būdu valdomo (nuosavybė, nuoma, panauda) žemės sklypo Lietuvos Respublikoje. Su pasiūlymu privaloma pateikti informaciją ir tai pagrindžiančius dokumentus apie žemės sklypą (identifikaciniai duomenys), kuriame įrengta/bus įrengta NSE, ir teisėtą jo valdymo pagrindą.

3.2. NSE (taip pat ją sudarantys įrenginiai ir įranga) turi būti nauja (nenaudota). Bus laikoma, kad NSE atitinka šį reikalavimą, jei ji tiekėjo nuomojama pirmąjį kartą ir eksploatuojama ne ilgiau kaip 12 mėnesių ir (arba) yra Saulės parke, kuris eksploatuojamas ne ilgiau kaip 12 mėnesių (t. y. nuo leidimo gaminti datos praėjo ne daugiau nei 12 mėn.). Tuo atveju, kai pasiūlymų pateikimo metu NSE dar nėra įrengta, tiekėjas perkančiajam subjektui su pasiūlymu pateikia turimą Valstybinės energetikos reguliavimo tarybos (toliau – VERT) išduotą leidimą plėtoti elektros energijos gamybos pajėgumus 1,32 MWp ar didesnei galiai. Tuo atveju, kai pasiūlymų pateikimo metu NSE jau yra įrengta, tiekėjas perkančiajam subjektui su pasiūlymu pateikia turimą VERT išduotą leidimą gaminti elektros energiją 1,32 MWp ar didesnei galiai. NSE priėmimo – perdavimo akto pasirašymo su perkančiuoju subjektu metu tiekėjas privalo turėti VERT išduotą leidimą gaminti elektros energiją 1,32 MWp ar didesnei galiai ir jį su aktu pateikti perkančiajam subjektui.

3.3 NSE nuomos terminas – 5 (penkerių) metų laikotarpis, skaičiuojamas nuo NSE priėmimo – perdavimo akto pasirašymo dienos. NSE priėmimo – perdavimo aktas, kuriuo perkančiajam subjektui perduodama teisė valdyti ir naudotis NSE, turi būti pateiktas pasirašyti ne vėliau kaip 2026 m. kovo 30 d. (sutarties įsigaliojimas nuo 2026-04-01)). Esant nenumatytoms, nuo tiekėjo valios nepriklausančioms aplinkybėms, perkančiajam subjektui ir tiekėjui raštu išreiškus tam sutikimą, minėtas terminas gali būti pratęstas vieną kartą ir ne ilgiau kaip 60 kalendorinių dienų laikotarpiui.

3.4. Už nuomą tiekėjui kas mėnesį bus mokama fiksuota kaina (nuomos mokestis), į kurią turi būti įskaičiuota visa NSE gaminamos elektros energijos vartojimo bei NSE aptarnavimo ir priežiūros paslaugų kaina bei visos rinkliavos. Perkantysis subjektas neįsipareigoja papildomai apmokėti nei aptarnavimo ir priežiūros paslaugų, nei medžiagų/detalių kainos. Nuomos mokestis pradedamas skaičiuoti nuo NSE priėmimo-perdavimo akto pasirašymo dienos.

3.5. Nuomos laikotarpiu tiekėjas turi užtikrinti NSE, įskaitant joje esančių įrenginių, veikimą ir techninę priežiūrą. Įvykus avarijai ar sutrikimui, tiekėjas greičiausiai techniškai įmanomu laiku, bet ne vėliau kaip per 10 (dešimt) kalendorinių dienų nuo sužinojimo apie avariją ar sutrikimą dienos, turi atstatyti NSE ir joje esančių įrenginių veikimą, išskyrus atvejus, kai tiekėjas su perkančiuoju subjektu susitaria dėl kitokio termino.

3.6. Nuomos laikotarpiu tiekėjas ne rečiau kaip 1 (vieną) kartą per kalendorinius metus turi atlikti reguliarią NSE bei joje esančių įrenginių patikrą ir įvertinti tiek bendrą NSE, tiek mechaninį NSE esančios įrangos funkcionalumą, NSE saugumą užtikrinančios įrangos funkcionavimą, fiksuoti matomus įrangos pažeidimus, patamsėjimus ir pan. Atliktos patikros rezultatai, užfiksuoti patikros akte, per 3 darbo dienas turi būti pateikti perkančiajam subjektui.

3.7. Nuomos laikotarpiu tiekėjas turi apdrausti NSE ir jos įrenginius ir užtikrinti, kad toks draudimas nepertraukiamai galiotų visą NSE nuomos terminą: (i) turto draudimu (nuo gaisro, sprogimo, žaibo trenkimo, vagystės ir gamtinių jėgų, naudos gavėju nurodant tiekėją); (ii) tiekėjo civilinę atsakomybę nuo rizikų, susijusių su paslaugų teikimu.

3.8. NSE nuomos teikėjas, kartu su PVM sąskaita, kiekvieną mėnesį pateikia išplėstinę skaičiuote, kurioje butų nurodyta per apskaitinį mėnesį sunaudota elektros energija arba jos dalis (*kWh*), sukaupta elektros energija (*kWh*), per apskaitinį mėnesį atiduota į kaupimą ar paimta iš kaupimo elektros energija (*kWh*).

## 4. Techniniai reikalavimai NSE:

4.1. Techniniai reikalavimai NSE pateikiami 1 lentelėje.

1 lentelė.

|  |  |  |
| --- | --- | --- |
|  | **Parametro ar kokybės reikalavimo pavadinimas** | **Parametro ar kokybės reikalavimo reikšmė** |
| 4.1.1. | NSE galia | **1.32 MWp** |
| 4.1.2. | NSE generuojamas metinis elektros kiekis | ≥ 1650 kWh/kWp |
| 4.1.3. | Efektyvumo garantija pirmaisiais metais | ≥ 97,0 % |
| 4.1.4 | Pagaminamos elektros energijos kiekio mažėjimas antraisiais ir vėlesniais metais | ≤ 0,7 % per metus |

* 1. NSE generuojamas metinis elektros kiekis turi būti pagrįstas remiantis žemiau pateiktais parametrais. Su pasiūlymu privaloma pateikti PVsyst, PVsol arba kitos lygiavertės saulės elektrinių modeliavimo programinės įrangos ataskaitą bei modeliavimo programos formato duomenų laikmeną (patikrinimui), kurioje būtų sumodeliuota siūloma NSE nurodytu įrengimo adresu įvertinant šešėliavimo nuostolius (augalija nevertinama), šešėliavimą sukeliančios kliūtys privalo būti atvaizduotos ataskaitoje. Modeliavimo programos formato duomenų laikmenoje esanti informacija turi sutapti su ataskaitoje pateikta informacija. Ataskaitoje turi būti išpildyti žemiau pateikti parametrai:
     1. Saulės elektrinės prognozuojama metinė gamyba ≥ 1650,0 kWh/kWp.
     2. Skaičiuojamųjų metų bendroji saulės spinduliuotė < 1041 kWh/m2.
     3. Skaičiuojamieji galios nuostoliai kabelinėse linijose ≤ 2 %.
     4. Saulės modulių pasvirimo kampas horizontalios ašies atžvilgiu (įvertinus stogo nuolydį) turi

būti ≥ 10°.

* + 1. Saulės elektrinės galios našumo santykinis koeficientas (angl. Performance Ratio, PR) turi

būti ≥ 80,0 %.

Kartu su modeliavimo ataskaita privaloma pateikti ataskaitoje naudotos įrangos (saulės modulių, keitiklių) technines charakteristikas, taip pat įrangos gamintojo parengtus techninių duomenų lapus/specifikacijas keliamų NSE efektyvumo reikalavimų įrodymui (gali būti teikiama anglų kalba).

##### 5. Informacija apie elektros energijos vartojimo vietas:

5.1. Elektros energijos vartojimo vietos, kuriose perkantysis subjektas savo veiklai ir ūkio poreikiams tenkinti vartos NSE pagamintą elektros energiją – 1 objektas (Utenos miesto nuotekų valykla) Palijoniškio g. 22, Utena, objekto numeris 43000019.

\_\_\_\_\_\_\_\_\_\_\_\_\_\_\_\_\_\_\_\_\_\_

Parengė:

Vyr. energetikas Romualdas Stundžia